pythainlp/thai-financial-dataset huggingface dataset:
การควบคุมภายใน

บริษัทได้ให้ความสำคัญต่อหลักการกำกับดูแลกิจการที่ดี
เพราะถือเป็นปัจจัยหนึ่งที่สำคัญยิ่งในการบริหารงานอย่างมีประสิทธิภาพ
คณะกรรมการบริษัทได้กำหนดนโยบายให้บริษัทดำเนินงานภายใต้หลักเกณฑ์การกำกับดูแลกิจการที่ดี
โดยมีระบบการควบคุมภายในในด้านต่างๆ เช่น ด้านการจัดซื้อ การอนุมัติจ่ายเงิน
การซื้อขายเครื่องมือ อุปกรณ์ทางการแพทย์ รวมไปถึงการวัดผลการปฏิบัติงานอย่างสม่ำเสมอ
เพื่อให้การบริหารงานทุกด้านเป็นไปอย่างโปร่งใส อีกทั้งยังได้จัดให้ผู้ตรวจสอบบัญชีจากภายนอก
ทำหน้าที่เป็นผู้ตรวจสอบภายใน (Internal Auditor)
ทำหน้าที่ตรวจสอบการปฏิบัติงานอย่างสม่ำเสมอภายในตามแนวทางการประเมินความเพียงพอของระบบการควบคุมภายในจากคณะกรรมการกำกับหลักทรัพย์และตลาดหลักทรัพย์
และรายงานความเห็นต่อคณะกรรมการตรวจสอบอย่างมีอิสระ
เพื่อให้มั่นใจว่าระบบการควบคุมภายในของบริษัทเพียงพอที่จะป้องกันความเสี่ยงที่อาจเกิดขึ้นจากการดำเนินธุรกิจ
โดยขอบเขตการทำงานของผู้ตรวจสอบบัญชีจากภายนอก ได้แก่
การประเมินประสิทธิภาพการควบคุมภายใน นำเสนอข้อชี้แนะให้บริษัทในด้านต่างๆ
เพื่อเพิ่มประสิทธิภาพของระบบการควบคุมภายใน
รวมถึงตรวจสอบว่าได้มีการปฏิบัติตามข้อบังคับและระบบต่างๆ ตามนโยบายที่บริษัทได้วางไว้

ในการประชุมคณะกรรมการบริษัท ครั้งที่ 6/2549 เมื่อวันที่ 19 มิถุนายน 2549
มีคณะกรรมการตรวจสอบเข้าร่วมด้วย
คณะกรรมการบริษัทได้ประเมินระบบการควบคุมภายในโดยให้ฝ่ายบริหารของบริษัท
อธิบายชี้แจงระบบต่างๆ ที่ใช้ในการบริหารงานและควบคุมภายใน
รวมทั้งให้คณะกรรมการได้ซักถามข้อมูลจากฝ่ายบริหารแล้วสรุปได้ว่า
จากการประเมินระบบการควบคุมภายในของบริษัทและบริษัทย่อยในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบติดตาม คณะกรรมการบริษัทมีความเห็นว่า
บริษัทและบริษัทย่อยมีการควบคุมภายในที่เพียงพอแล้ว ทั้งนี้
บริษัทได้แนบหนังสือความเห็นต่อระบบการควบคุมภายในจากคณะกรรมการตรวจสอบเป็นเอกสารประกอบการประชุม
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2549

บริษัท กรุงเทพดุสิตเวชการ จำกัด (มหาชน)

สารบัญ

ส่วนที่ 1 ข้อมูลสรุป 1

ส่วนที่ 2 บริษัทที่ออกหลักทรัพย์ 4

ปัจจัยความเสี่ยง 5

ลักษณะการประกอบธุรกิจ 8

การประกอบธุรกิจแต่ละสายผลิตภัณฑ์ 15

การวิจัยและพัฒนา 25

ทรัพย์สินที่ใช้ในการประกอบธุรกิจ 26

โครงการในอนาคต 37

ข้อพิพาททางกฎหมาย 38

โครงสร้างเงินทุน 39

การจัดการ 41

การควบคุมภายใน 52

รายการระหว่างกัน 53

รายงานฐานะการเงินและผลการดำเนินงาน 56

ข้อมูลอื่นที่เกี่ยวข้อง 66

ส่วนที่ 3 การรับรองความถูกต้องของข้อมูล

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท

เอกสารแนบ 2 รายละเอียดเกี่ยวกับกรรมการของบริษัทย่อย

เอกสารแนบ 3 รายงานคณะกรรมการตรวจสอบ

  รายงานความรับผิดชอบของคณะกรรมการต่อรายงานทางการเงิน
โครงการในอนาคต

บริษัทฯ มีโครงการลงทุนที่คาดว่าจะดำเนินการในอนาคต 3 โครงการ คือ

1. โครงการจัดตั้งโรงพยาบาลสมองกรุงเทพ ซึ่งคาดว่าจะเริ่มดำเนินการก่อสร้างประมาณปี 2551

2. โครงการก่อสร้างโรงพยาบาลเอกชน ขนาด 50 เตียง ณ เมืองอาบูดาบี
ประเทศสหรัฐอาหรับอิมีเรทส์ ซึ่งอยู่ภายใต้การดำเนินงานของ AL Ghaith Bangkok Medical
Center LLC, Abu Dhabi ซึ่งเป็นกิจการร่วมทุน ระหว่างบริษัทย่อยที่บริษัทถือหุ้น100% คือ Asia
International Healthcare Co., Ltd. กับ AL GHAITH HOLDING PJSC
ซึ่งเป็นนักลงทุนท้องถิ่นในประเทศสหรัฐอาหรับอิมีเรทส์ ในอัตรา 30: 70
โดยขณะนี้อยู่ระหว่างการดำเนินการจดทะเบียนจัดตั้งกิจการร่วมทุนดังกล่าว

3. โครงการก่อสร้างโรงพยาบาลเอกชน ขนาด 50 เตียง ณ เมืองพนมเปญ ประเทศกัมพูชา
เป็นโครงการที่อยู่ภายใต้การดำเนินงานของ Phnom Penh Medical Services Co., Ltd.
ซึ่งเป็นบริษัทย่อยที่จดทะเบียนในประเทศกัมพูชา

ผลประโยชน์ที่คาดว่าจะได้รับ

1.  เพื่อเป็นการขยายบริการทางการแพทย์เฉพาะทางและเป็นการเพิ่มพื้นที่สำหรับรองรับปริมาณผู้ป่วยที่เพิ่มขึ้น

2.  เพื่อขยายฐานลูกค้า และเป็นศูนย์ส่งต่อผู้ป่วยจากภูมิภาคเอเชียตะวันออกเฉียงใต้
    และตะวันออกกลางเข้ามาในประเทศ

สำหรับโครงการลงทุนที่ได้เริ่มลงทุนตั้งแต่ปี 2548-2549 สามารถสรุปความคืบหน้าโครงการได้ดังนี้

1.  โครงการ ศูนย์ทันตกรรมและศัลยศาสตร์ช่องปากกรุงเทพ (Bangkok Dental and
    Maxilofacial Center) มูลค่าการก่อสร้างประมาณ 250 ล้านบาท
    ตั้งอยู่ที่ปากซอยศูนย์วิจัย ริมถนนเพชรบุรีตัดใหม่ เริ่มดำเนินการก่อสร้างตั้งแต่ปลายปี 2548
    ได้เปิดดำเนินการแล้วตั้งแต่ปลายปี 2549

2.  โครงการโรงพยาบาลเอกชน ณ เมืองเสียมเรียบ ประเทศกัมพูชา ดำเนินการภายใต้
    Angkor Pisith Co., Ltd. ซึ่งเป็นบริษัทย่อยที่จดทะเบียนจัดตั้งขึ้นในประเทศกัมพูชา
    โดยได้ดำเนินการก่อสร้างแล้วเสร็จในปลายปี 2549
    และกำหนดเปิดดำเนินการในเดือนมกราคม 2550 ภายใต้ชื่อ
    “โรงพยาบาลรอยัลอังกอร์อินเตอร์เนชั่นแนล (Royal Angkor International
    Hospital : RAIH) ”
ส่วนที่ 2

บริษัทที่ออกหลักทรัพย์

ชื่อ บริษัท กรุงเทพดุสิตเวชการ จำกัด (มหาชน)

ประกอบธุรกิจ โรงพยาบาลเอกชนภายใต้ชื่อ “ศูนย์การแพทย์โรงพยาบาล กรุงเทพ”
ซึ่งประกอบด้วย โรงพยาบาลกรุงเทพ โรงพยาบาลหัวใจกรุงเทพ โรงพยาบาลวัฒโนสถ
และโรงพยาบาลกรุงเทพอินเตอร์เนชั่นแนล

ที่ตั้งบริษัท 2 ซอยศูนย์วิจัย 7 ถนนเพชรบุรีตัดใหม่ บางกะปิ ห้วยขวาง กรุงเทพ 10320

โทรศัพท์ 0-2310-3000

โทรสาร 0-2318-1546, 0-2310-3327

เลขทะเบียนบริษัท บมจ. 0107537000025

Web site www.bangkokhospital.com
การวิจัยและพัฒนา

บริษัทได้มีการจัดการประชุมวิชาการอย่างต่อเนื่องสำหรับแพทย์ในโรงพยาบาลกรุงเทพและแพทย์ภายนอกสถาบันต่าง
ๆ เพื่อเพิ่มขีดความสามารถของแพทย์ทุกสาขา
โดยปัจจุบันโรงพยาบาลกรุงเทพได้รับการรับรองให้เป็นสถาบันหลักในโครงการศึกษาทางการแพทย์ต่อเนื่องของแพทยสภาซึ่งแพทย์
พยาบาล
และผู้ประกอบวิชาชีพทางการแพทย์ที่เข้าประชุมวิชาการของโรงพยาบาลกรุงเทพจะได้รับเครดิต
(Continuous Medical Education - CREDIT)
เพื่อนำไปประกอบการต่อใบประกอบวิชาชีพเวชกรรม โดยในปี 2549
บริษัทได้จัดให้มีการประชุมวิชาการที่เกี่ยวเนื่องกับทางการแพทย์ที่สำคัญดังนี้

การประชุมวิชาการทางการแพทย์ประจำปี

ในเดือนมีนาคม 2549 บริษัทได้จัดให้มีการประชุมทางวิชาการประจำปี ครั้งที่ 6
ของโรงพยาบาลกรุงเทพ “The 6th BGH Annual Academic Congress” ณ
อาคารเฉลิมพระบารมี ๕๐ ปี แพทยสมาคมแห่งประเทศไทย

นวัตกรรมการรักษาแผลเบาหวานด้วยเซลล์บำบัด

ศูนย์เบาหวานและต่อมไร้ท่อกรุงเทพ โรงพยาบาลกรุงเทพ
ภายใต้การสนับสนุนของกระทรวงวิทยาศาสตร์ และบริษัท ไทย สเต็มไลฟ์ จำกัด ได้มีการคิดค้น
“การใช้เซลล์บำบัด หรือ STEM CELLS” ในการบำบัดรักษาแผลเบาหวาน
โดยนำเซลล์เฉพาะที่มีความสามารถในการแบ่งตัวและพัฒนาเลียนแบบ
นำมาปลูกถ่ายให้กับแผลที่ต้องการรักษา
นับเป็นการพัฒนานวัตกรรมใหม่ที่เป็นทางออกให้แก่ผู้ป่วยที่เป็นโรคเบาหวาน
(สามารถหาข้อมูลเพิ่มเติมได้ที่
http://www.bangkokhospital.com/thai/checkup/program_DM.asp)

การจัดงานประชุมนานาชาติ "The Bangkok International Symposium on Stem Cell
Therapy for the Falling Heart"

ในเดือนธันวาคม 2549 "โรงพยาบาลหัวใจกรุงเทพ"
ซึ่งเป็นโรงพยาบาลหัวใจของเอกชนแห่งแรกในประเทศไทยที่ให้บริการผู้ป่วยโรคหัวใจและผู้มีปัจจัยเสี่ยงโรคหัวใจโดยเฉพาะ
ได้ร่วมมือกับ "บริษัท เธราวีเท จำกัด" จัด งานประชุมนานาชาติ "The Bangkok
International Symposium on Stem Cell Therapy for the Falling Heart" ขึ้น ณ
โรงแรมอินเตอร์คอนติเนนตัล กรุงเทพฯ โดยมี ร้อยตรี ไพโรจน์ รัตตกุล ที่ปรึกษานายกรัฐมนตรี
ให้เกียรติเป็นประธานเปิดงาน
ซึ่งถือได้ว่างานประชุมในครั้งนี้เป็นการจัดประชุมด้านเซลล์บำบัดในระดับนานาชาติครั้งแรกของประเทศไทย
โดยการรวมตัวของแพทย์ผู้เชี่ยวชาญ และมีประสบการณ์ในการรักษาโรคหัวใจด้วยการใช้เซลล์บำบัด
รวมถึงนักวิทยาศาสตร์และบริษัทชั้นนำด้านเทคโนโลยีเซลล์ต้นกำเนิดจากประเทศต่างๆ ทั่วทุกทวีป
เพื่อร่วมกันนำเสนอผลการศึกษาล่าสุด และผลงานวิจัยตีพิมพ์ต่างๆ
รวมทั้งการนำเสนอผลงานความก้าวหน้า และความสำเร็จในการรักษาโรคหัวใจด้วยเซลล์บำบัด

นอกเหนือจากการให้ความสำคัญกับการศึกษาวิจัยทางการแพทย์อย่างต่อเนื่อง
บริษัทยังได้ให้การสนับสนุนงานของมูลนิธิเวชดุสิต ในพระอุปถัมภ์ของสมเด็จพระเจ้าพี่นางเธอ
เจ้าฟ้ากัลยาณิวัฒนา กรมหลวงนราธิวาสราชนครินทร์ เพื่อการอนุเคราะห์ผู้ยากไร้
และให้การสนับสนุนการวิจัยทางการแพทย์ การพยาบาล และการสาธารณสุข
โดยมีวัตถุประสงค์เพื่อส่งเสริมให้มีการวิจัยและค้นคว้าทางการแพทย์และนำผลการวิจัยมาประยุกต์ใช้ทางการแพทย์
การพยาบาลและการสาธารณสุขของประเทศไทย

ทั้งนี้ ในช่วง 3 ปีที่ผ่านมา บริษัทฯ ได้สนับสนุนค่าใช้จ่ายด้านการวิจัยและพัฒนา สรุปได้ดังนี้คือ

ปี 2547 จำนวน 40.72 ล้านบาท

ปี 2548 จำนวน 35.98 ล้านบาท

ปี 2549 จำนวน 48.33 ล้านบาท
รายการระหว่างกัน

รายการค้าระหว่างกันระหว่างบริษัทกรุงเทพดุสิตเวชการ จำกัด (มหาชน)
กับบริษัทย่อยและบริษัทที่เกี่ยวข้องจะเป็นรายการค่ารักษาพยาบาลและรายการเบ็ดเตล็ด
โดยจะคิดค่าบริการตามอัตราของบริษัท อย่างไรก็ดี รายการค้าดังกล่าวมีเพียงเล็กน้อย
(รายละเอียดพิจารณาได้จากงบการเงินของบริษัท) สำหรับรายการระหว่างกันที่เป็นสาระสำคัญ
ได้แก่ การให้กู้ยืมเงินแก่บริษัทย่อย บริษัทร่วม และบริษัทที่เกี่ยวข้อง
สำหรับยอดเงินให้กู้ยืมและดอกเบี้ยค้างรับ ณ วันที่ 31 ธันวาคม 2543 มีดังนี้

หน่วย : ล้านบาท

เงินให้กู้ยืม ดอกเบี้ยค้างรับ

1. บริษัทโรงพยาบาลกรุงเทพพระประแดง จำกัด 6.63 -

2. บริษัทโรงพยาบาลกรุงเทพพัทยา จำกัด 226.66 17.37

2. บริษัทวัฒนเวช จำกัด 91.52 4.81

3. บริษัทโรงพยาบาลกรุงเทพหาดใหญ่ จำกัด 122.49 55.33

4. บริษัทโรงพยาบาลกรุงเทพภูเก็ต จำกัด 701.73 41.84

บริษัทฯ ให้ความช่วยเหลือทางการเงินแก่บริษัทย่อย บริษัทร่วมและบริษัทที่เกี่ยวข้อง
เนื่องจากบริษัทมีความสามารถในการหาแหล่งเงินกู้ได้ดีกว่าและมีความจำเป็นที่จะต้องจัดหาเงินให้บริษัทดังกล่าว
เพื่อลดภาระดอกเบี้ยจ่าย โดยบริษัทฯ
คิดอัตราดอกเบี้ยในอัตราเดียวกันกับที่บริษัทจ่ายจริงบวกร้อยละ 0.25 – 0.50 ต่อปี หรือ
MLR+1-2% ต่อปี โดยใช้ที่ดิน, สิ่งปลูกสร้างและบุคคลค้ำประกันเงินกู้
(รายละเอียดตามหมายเหตุประกอบงบการเงิน หมายเหตุ 2) อย่างไรก็ดี
การทำรายการเกี่ยวกับเงินให้กู้ยืมนั้น บริษัทได้รับอนุมัติจากที่ประชุมผู้ถือหุ้น และล่าสุดในปี 2544
ที่ประชุมผู้ถือหุ้นได้อนุมัติให้บริษัทสามารถให้ความช่วยเหลือทางการเงินแก่บริษัทย่อย บริษัทร่วม
และบริษัทที่เกี่ยวข้องกันในวงเงินไม่เกิน 1,500 ล้านบาท

บุคคลที่มีผลประโยชน์ร่วมโดยเป็นกรรมการ

1. นายแพทย์พงษ์ศักดิ์ วิทยากร

2. นายแพทย์จิโรจน์ สุชาโต

3. นายแพทย์จุลเดช ยศสุนทรากุล

4. นายแพทย์รุ่งธรรม ลัดพลี

5. นายแพทย์สันต์ศิริ ศรมณี

6. แพทย์หญิงยิ่งดาว ไกรฤกษ์

7. นายวัลลภ อธิคมประภา

บุคคลที่มีผลประโยชน์ร่วมถือหุ้นในบริษัทร่วมเกินร้อยละ 5 ของ
จำนวนหุ้นที่มีสิทธิออกเสียงของบริษัทดังกล่าว

- ไม่มี -

ความเห็นของบุคคลภายนอกเกี่ยวกับรายการระหว่างกัน

บริษัทยูไนเต็ดแอ๊ดไวเซอรี่ เซอร์วิส จำกัด
ในฐานะที่ปรึกษาทางการเงินอิสระมีความเห็นว่าการทำรายการระหว่างกันดังกล่าวสมเหตุสมผลและยุติธรรม
การควบคุมภายใน

คณะกรรมการมีนโยบายให้ฝ่ายบริหารกำหนดระบบควบคุมภายใน
ให้มีประสิทธิภาพที่เพียงพอจะบริหารความเสี่ยงให้อยู่ระดับที่ควบคุมได้ และในระดับที่เหมาะสม
มีสำนักงานบัญชีอิสระทำหน้าที่วางแผนการตรวจสอบและปฏิบัติงานตรวจสอบภายใน
เสนอรายงานผลการตรวจสอบต่อฝ่ายบริหาร
และคณะกรรมการตรวจสอบเพื่อแก้ไขและปรับปรุงการปฏิบัติงานด้านต่าง ๆ
ให้มีประสิทธิภาพและพัฒนาระบบควบคุมข้อมูลจากการเปลี่ยนแปลงระบบคอมพิวเตอร์ของบริษัท
เพื่อให้มีความมั่นใจว่าข้อมูลสารสนเทศ ข้อมูลทางบัญชี
และรายงานการเงินของบริษัทถูกต้องและสมบูรณ์

นอกจากนี้คณะกรรมการบริษัทได้ติดตามผลการดำเนินงานเปรียบเทียบกับเป้าหมายที่กำหนด
เป็นประจำทุกเดือนในกรณีที่ผลการดำเนินงานต่างจากเป้าหมายที่กำหนดอย่างมีนัยสำคัญ
ก็จะดำเนินการแก้ไขทันที
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลแบบแสดงรายการข้อมูลประจำปีฉบับนี้แล้ว
ขอรับรองว่าข้อความและข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด หรือ
ขาดข้อมูลที่ควรต้องแจ้งในสาระสำคัญ อันอาจทำให้บุคคลหรือผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสุพัตรา จงกิตติพงศ์ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางสุพัตรา จงกิตติพงศ์ กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายแพทย์พงษ์ศักดิ์ วิทยากร กรรมการผู้จัดการใหญ่

2. นายแพทย์จิโรจน์ สุชาโต กรรมการ

3. นายแพทย์จุลเดช ยศสุนทรากุล กรรมการ

ผู้รับมอบอำนาจ

1. นางสุพัตรา จงกิตติพงศ์ เลขานุการบริษัท
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2543

บริษัท กรุงเทพดุสิตเวชการ จำกัด (มหาชน)
เอกสารแนบ 2

รายละเอียดเกี่ยวกับกรรมการของบริษัทย่อย

+--------------------------+---------------------+---------------------+
| รายชื่อบริษัทย่อย             | บ                   | บ.รพ.กรุงเทพพัทยา     |
|                          | .รพ.กรุงเทพพระประแดง |                     |
| รายชื่อกรรมการ             |                     |                     |
+--------------------------+---------------------+---------------------+
| นพ.จุลเดช ยศสุนทรากุล       | X                   | /                   |
+--------------------------+---------------------+---------------------+
| นายเสรี สภาสกุลวนิช         | /                   |                     |
+--------------------------+---------------------+---------------------+
| พญ.ยิ่งดาว ไกรฤกษ์          | //                  |                     |
+--------------------------+---------------------+---------------------+
| นพ.ปานกิตติ์ ศิริพูล           | //                  |                     |
+--------------------------+---------------------+---------------------+
| นายอนุชาต ชัยประภา         | /                   |                     |
+--------------------------+---------------------+---------------------+
| นายจิโรจน์ อมตกุลชัย         | /                   |                     |
+--------------------------+---------------------+---------------------+
| นางเตือนใจ แก้ววรรณา       | /                   |                     |
+--------------------------+---------------------+---------------------+
| นพ.จิโรจน์ สุชาโต           |                     | X                   |
+--------------------------+---------------------+---------------------+
| นพ.รุ่งธรรม ลัดพลี           |                     | /                   |
+--------------------------+---------------------+---------------------+
| นพ.กฤตวิทย์ เลิศอุตสาหกูล     |                     | /                   |
+--------------------------+---------------------+---------------------+
| นพ.พิชิต กังวลกิจ            |                     | //                  |
+--------------------------+---------------------+---------------------+
| นพ.คมสันต์ วสุวานิช          |                     | /                   |
+--------------------------+---------------------+---------------------+
| นายสาธิต วิทยากร           |                     | /                   |
+--------------------------+---------------------+---------------------+

/ = กรรมการ X = ประธานกรรมการ // = กรรมการบริหาร
โครงการในอนาคต

เพื่อพัฒนาและก้าวให้ทันความเจริญก้าวหน้าทั้งระบบสารสนเทศ วิชาการแพทย์ และคุณภาพบริการ
ที่มีการแข่งขันอย่างสูงและเพื่อคุณภาพชีวิตผู้เจ็บป่วย
ความรวดเร็วแม่นยำในการบริการด้านรักษาพยาบาล บริษัท กรุงเทพดุสิตเวชการ จำกัด (มหาชน)
โรงพยาบาลกรุงเทพ จึงมีโครงการที่จะพัฒนาระบบสารสนเทศโดยเปลี่ยน Software
ทั้งระบบส่วนหน้า และด้านบริหารจัดการของโรงพยาบาล อันได้แก่ ระบบบัญชี และระบบงานบุคคล
โดยจะเริ่มใช้ในปี พ.ศ. 2544 เพื่อให้เสร็จสมบูรณ์ก่อนที่โรงพยาบาลกรุงเทพจะมีอายุครบ 30 ปี
ในปี พ.ศ. 2545

ผลที่จะได้รับ

- เพิ่มประสิทธิภาพในการปฏิบัติงาน

- ลดปริมาณการใช้กระดาษในงานเอกสารหรือปริมาณการใช้ฟิล์มเอ็กซเรย์
โดยการถ่ายภาพรังสีไว้ในแผ่นดิสก์

- ลดขั้นตอนการปฏิบัติงานที่ไม่จำเป็นในส่วนของการรักษาพยาบาลผู้ป่วย ประวัติผู้ป่วย
และภาพถ่ายเอ็กซเรย์ จะเป็นการบันทึกไว้ในระบบ Electronic Medical Record (EMR)
ซึ่งระบบนี้จะสามารถเชื่อมโยงไปถึงโรงพยาบาลในเครือข่ายทั้งหมด
และแพทย์จะสามารถตรวจสอบประวัติการรักษาพยาบาลของคนไข้ที่เคยรักษาในโรงพยาบาลเครือข่ายทั้งหมดได้
นอกจากนี้จะมีระบบรักษาความปลอดภัยในการเข้าถึงข้อมูลอย่างสูง
เพื่อรักษาความลับของผู้ป่วยไว้ได้เป็นอย่างดี ระบบ Software
นี้ได้นำมาใช้เพื่องานของโรงพยาบาลในวันนี้ และได้ออกแบบสำหรับโครงการด้าน E-Business
ในอนาคตด้วย
ส่วนที่ 1

ข้อมูลสรุป

บริษัท กรุงเทพดุสิตเวชการ จำกัด (มหาชน)
เป็นบริษัทซึ่งดำเนินกิจการโรงพยาบาลกรุงเทพและเครือข่าย เริ่มก่อตั้งเมื่อ 29 ปีก่อน
จากความสำนึกร่วมกันของกลุ่มแพทย์ เภสัชกร และพยาบาล
ที่มองเห็นความทุกข์ยากของผู้เจ็บไข้ได้ป่วย ที่ต้องรอเตียงว่างของโรงพยาบาลรัฐ
โดยเฉพาะโรงพยาบาลของคณะแพทย์ศาสตร์
ซึ่งมีแพทย์ผู้เชี่ยวชาญและเครื่องมือแพทย์ที่สมบูรณ์เพื่อเข้ารับการรักษาพยาบาล
จนผู้ป่วยอาการเริ่มป่วยกลายเป็น ผู้ป่วยอาการหนักที่ไม่สามารถรักษาได้แล้ว
ดังนั้นโรงพยาบาลกรุงเทพจึงเป็นโรงพยาบาลเอกชนกลุ่มแรกของเมืองไทย
ซึ่งได้รับความร่วมมือจากประชาชนทั่วไปที่ทราบเจตนารมณ์ของคณะผู้ก่อตั้ง
เพื่อแบ่งเบาภาระของรัฐบาลในด้านการสาธารณสุข และคุณภาพชีวิตของประชาชน
โรงพยาบาลกรุงเทพเริ่มต้นด้วยทุนจดทะเบียนเริ่มแรก 10 ล้านบาท เปิดดำเนินการเมื่อวันที่ 26
กุมภาพันธ์ 2515 ซึ่งปัจจุบันมีทุนจดทะเบียน 356.25 ล้านบาท โดยแบ่งเป็นหุ้นสามัญจำนวน
35.625 ล้านหุ้น มูลค่าหุ้นละ 10 บาท และเรียกชำระเต็มมูลค่าแล้ว

บริษัท กรุงเทพดุสิตเวชการ จำกัด (มหาชน) (โรงพยาบาลกรุงเทพ)
ประกอบธุรกิจหลักประเภทโรงพยาบาลเอกชน ตั้งอยู่บนเนื้อที่ 9 ไร่เศษ ซอยศูนย์วิจัย 7
ถนนเพชรบุรีตัดใหม่ เขตห้วยขวาง กรุงเทพมหานคร โทรศัพท์ 310-3000 โทรสาร 318-1546,
310-3327 และเว็บไซน์ของบริษัท WWW.Bangkok Hospital.Com มีอาคารผู้ป่วย 4 อาคาร
มีหอพักพยาบาลและพนักงาน เป็นอาคาร 7 ชั้น และอาคารจอดรถ 1 อาคาร ซึ่งสามารถจอดรถได้
600 คัน นอกจากนี้บนดาดฟ้าของอาคารมีลานจอดเฮลิคอปเตอร์สำหรับรับส่งผู้ป่วย
กรณีฉุกเฉินหรือรับส่งผู้ป่วยจากจังหวัดหรือจากประเทศใกล้เคียงด้วย

บริษัท กรุงเทพดุสิตเวชการ จำกัด (มหาชน) (โรงพยาบาลกรุงเทพ)
เป็นโรงพยาบาลเอกชนขนาด 550 เตียง ให้บริการรักษาโรคทั่วไปทุกสาขา
โดยคณะแพทย์ผู้เชี่ยวชาญพร้อม เครื่องมือทางการแพทย์ที่ทันสมัยและมีประสิทธิภาพสูง
พร้อมศูนย์รักษาโรคเฉพาะทางทั้ง 12 ศูนย์ ให้บริการตลอด 24 ชั่วโมงแบบครบวงจร
นอกจากนี้ยังขยายเครือข่ายและแลกเปลี่ยนเทคโนโลยีกับสถาบันการแพทย์อีกหลายประเทศ
นับเป็นโรงพยาบาลเอกชนที่มีเทคโนโลยีก้าวล้ำนำหน้า
และมีบุคลากรทางการแพทย์ที่เชี่ยวชาญครบทุกสาขา

ในปี 2543 นี้โรงพยาบาลกรุงเทพได้ก่อตั้ง “ศูนย์คุณภาพ” ขึ้นเป็นผลสำเร็จเมื่อวันที่ 20 กรกฎาคม
2543 เป็นองค์กรแห่งการเรียนรู้ทั่วทั้งองค์กร
และจะนำไปสู่โรงพยาบาลแห่งคุณภาพที่ยั่งยืนต่อไปในอนาคต ซึ่งนับเป็นนิมิตหมายที่ดีสำหรับปี 2543
อันเป็นปีแห่งการเปลี่ยนแปลงแบบก้าวกระโดด
ส่วนที่ 2

บริษัท กรุงเทพดุสิตเวชการ จำกัด (มหาชน)

ชื่อ บริษัท กรุงเทพดุสิตเวชการ จำกัด (มหาชน)

(โรงพยาบาลกรุงเทพ)

ประกอบธุรกิจ โรงพยาบาลเอกชน

ที่ตั้งบริษัท 2 ซอยศูนย์วิจัย 7 ถนนเพชรบุรีตัดใหม่ ห้วยขวาง บางกะปิ กรุงเทพมหานคร 10320

โทรศัพท์ 318-0066, 310-3000

โทรสาร 318-1546, 310-3327

เลขทะเบียนบริษัท บมจ. 249

Web site WWW.Bangkok Hospital.Com
ปัจจัยความเสี่ยง

การดำเนินธุรกิจโรงพยาบาลขึ้นกับปัจจัยเสี่ยงดังนี้

ความเสี่ยงจากอัตราแลกเปลี่ยนสำหรับเงินกู้ยืมจากต่างประเทศ

บริษัทมีเงินกู้ยืมเป็นเงินสกุลเงินเหรียญสหรัฐอเมริกา ณ วันที่ 31 ธันวาคม 2543 เป็นจำนวนเงิน
26.81 ล้านเหรียญสหรัฐอเมริกา
ทำให้รับความเสี่ยงจากผลกระทบของการอ่อนค่าลงหรือแข็งตัวขึ้นของสกุลเงินเหรียญสหรัฐเมื่อเทียบกับเงินบาท
และส่งผลให้บริษัทจะต้องรับรู้ผลกำไรหรือขาดทุนจากความผันแปรของอัตราแลกเปลี่ยนที่เกิดขึ้น
อย่างไรก็ตามเงินกู้ยืมดังกล่าวเป็นเงินกู้ยืมระยะยาว
การขาดทุนจากอัตราแลกเปลี่ยนจึงเป็นตัวเลขทางบัญชีส่วนใหญ่
นอกจากนี้การชำระเงินกู้ที่เป็นเงินเหรียญสหรัฐ จะมีระยะเวลาที่แน่นอน คือ ทุก ๆ 6 เดือน
บริษัทได้มีการวิเคราะห์แนวโน้มทางอัตราแลกเปลี่ยนและตราสารต่าง ๆ
และได้มีการตัดสินใจซื้อเงินตราต่างประเทศล่วงหน้าบางส่วนเพื่อป้องกันความเสี่ยงกำไรหรือขาดทุนจากอัตราแลกเปลี่ยน
อย่างไรก็ดี ณ วันที่ 31 ธันวาคม 2543 สัญญาดังกล่าวยังมียอดคงเหลือประมาณ 17.94
ล้านเหรียญสหรัฐอเมริกา
สำหรับยอดเงินกู้ยืมส่วนที่เหลือที่ไม่ได้ป้องกันความเสี่ยงไว้บริษัทได้เข้าทำสัญญาซื้อเงินล่วงหน้าไว้ครบถ้วนแล้วในปี
2544

ความเสี่ยงจากการที่บริษัทค้างชำระคืนเงินต้นบางส่วนและดอกเบี้ยหุ้นกู้

บริษัทฯ มีหุ้นกู้ ณ วันที่ 31 ธันวาคม 2543 เป็นจำนวนเงิน 247.51 ล้านบาท
ซึ่งบริษัทค้างชำระคืนเงินต้นบางส่วนและดอกเบี้ยหุ้นกู้ สำหรับงวดของการจ่าย ณ วันที่ 28 ธันวาคม
2543
ส่งผลให้บริษัทอาจรับความเสี่ยงจากการที่ผู้ถือหุ้นกู้สามารถเรียกให้บริษัทชำระคืนค่าหุ้นกู้ทั้งหมด
อย่างไรก็ดีบริษัทไม่ได้รับผลกระทบจากความเสี่ยงดังกล่าว
เนื่องจากบริษัทได้ไถ่ถอนคืนหุ้นกู้ทั้งหมดแล้วในไตรมาสที่ 2 ปี 2544

ความเสี่ยงสำหรับเงินให้กู้ยืมแก่บริษัท โรงพยาบาลกรุงเทพหาดใหญ่ จำกัด

บริษัทมีเงินให้กู้ยืมและดอกเบี้ยค้างรับแก่บริษัท โรงพยาบาลกรุงเทพหาดใหญ่ จำกัด ณ วันที่ 31
ธันวาคม 2543 เป็นจำนวนเงิน 177.82 ล้านบาท ซึ่งค้างชำระเงินต้นและดอกเบี้ยให้แก่บริษัทฯ
บริษัทได้ป้องกันความเสี่ยงจากเงินให้กู้ยืมดังกล่าว โดยให้บริษัท โรงพยาบาลกรุงเทพหาดใหญ่
จำกัด จดจำนองอันดับสองสำหรับที่ดิน อาคารและอุปกรณ์ เพื่อใช้เป็นหลักประกันให้กับบริษัท
ขณะนี้อยู่ในระหว่างการขอความยินยอมกับเจ้าหนี้ที่จดจำนองเป็นอันดับแรก

ความเสี่ยงในด้านการแข่งขัน 

บริษัทเชื่อมั่นว่าด้วยประสบการณ์ในการให้การรักษาพยาบาลอย่างต่อเนื่องมากว่า 28 ปี
และบริการทุกสาขาครบวงจร โดยใช้อุปกรณ์เครื่องมือทางการแพทย์ที่ทันสมัยและมีประสิทธิภาพสูง
อีกทั้งการที่โรงพยาบาลกรุงเทพได้รับการรับรองมาตรฐานคุณภาพ ISO9002 ทั้งระบบ
ตลอดจนการได้รับใบรับรองคุณภาพโรงพยาบาล (Hospital Accreditation)
จากคณะกรรมการภาคีพัฒนาและรับรองคุณภาพโรงพยาบาล
เป็นเครื่องยืนยันในคุณภาพการให้บริการรักษาพยาบาลเป็นอย่างดี
ส่งผลให้ประชาชนนิยมใช้บริการเมื่อเกิดเจ็บป่วย
ดังนั้นปัญหาคู่แข่งขันบริษัทคาดว่าจะไม่ส่งผลต่อจำนวนผู้ป่วยที่เข้ามารับการรักษาแต่อย่างใด

การดำเนินธุรกิจโรงพยาบาลถือว่าเป็นธุรกิจที่มีความสำคัญในการดำรงชีวิตของประชาชน
และมีความผันแปรในวงธุรกิจน้อยกว่าธุรกิจอื่นทั่วไป หรืออาจกล่าวได้ว่าเป็นธุรกิจที่มีความเสี่ยงต่ำ
ดังนั้นความเป็นไปได้ที่บริษัท กรุงเทพดุสิตเวชการ จำกัด (มหาชน)
จะดำเนินธุรกิจได้สำเร็จตามเป้าหมายนั้นจึงอยู่ในเกณฑ์สูง
เอกสารแนบ 1

รายละเอียดเกี่ยวกับผู้บริหารและผู้มีอำนาจควบคุมบริษัท

[TABLE]

/ = กรรมการ X = ประธานกรรมการ // = กรรมการบริหาร
การวิจัยและพัฒนา

โรงพยาบาลกรุงเทพผู้นำด้านเทคโนโลยีและมีศักยภาพในการรักษาสูง ในรอบปี 2543
โรงพยาบาลกรุงเทพได้พัฒนาเทคโนโลยีในการรักษาหลายด้านดังนี้

ก. การฝังแร่ Brachytherapy

มะเร็งต่อมลูกหมากในเพศชายระยะเริ่มต้น
มีทางเลือกในการรักษาอีกวิธีหนึ่งซึ่งมีผลข้างเคียงน้อยมาก
โดยการฝังแร่รังสีขนาดเล็กมากซึ่งทำมาจากแร่ไททาเนียม
ซึ่งเมื่อฝังเข้าไปแล้วแร่นี้จะส่งรังสีเข้าไปที่เซลล์มะเร็งภายในต่อมลูกหมาก โดยมีผลอยู่ประมาณ
2-3 เดือน ไม่ต้องผ่าตัดและเม็ดแร่นี้จะไม่ทำลายเนื้อเยื่ออื่น ๆ
ขณะนี้ได้เปิดทำการรักษาแล้วที่ศูนย์โรคทางเดินปัสสาวะโรงพยาบาลกรุงเทพ

ข. การผ่าตัดหัวใจแบบไม่ต้องใช้เครื่องปอดและหัวใจเทียม

การผ่าตัดหัวใจในระยะหลังนี้ได้มีการเปลี่ยนมาทำผ่าตัดหัวใจแบบไม่ต้องใช้เครื่องปอดและหัวใจเทียมอีก
ปกติแล้วเวลาแพทย์ทำผ่าตัดหัวใจจะต้องใช้เครื่องปอดและหัวใจเทียมมาตั้งข้าง ๆ เตียงผ่าตัด
และก่อนที่แพทย์จะเริ่มเย็บก็ต้องใส่ท่อเข้าไปในหัวใจและเส้นเลือด
โดยให้เลือดไหลลงไปในเครื่องปอดและหัวใจเทียม
เครื่องปอดและหัวใจเทียมก็จะทำหน้าที่แทนปอดและหัวใจของคน
ในขณะที่หัวใจหยุดเต้นระหว่างทำผ่าตัด

ในระยะ 5 ปีหลังนี้การผ่าตัดเปลี่ยนเส้นเลือดหัวใจ โดยไม่ต้องใช้เครื่องปอดและหัวใจเทียม
แพทย์จะทำการเย็บต่อเส้นเลือดในขณะที่หัวใจกำลังเต้นอยู่ โดยมีอุปกรณ์ช่วยเรียกว่า
“สเตบิไลท์เซอร์” หรืออุปกรณ์ที่ทำให้หัวใจไม่เคลื่อนไหวเฉพาะที่
โดยเครื่องมืออุปกรณ์ราคาจะถูกกว่าการใช้เครื่องปอดและหัวใจเทียม
และไม่มีผลแทรกซ้อนโดยเฉพาะจากการใช้เครื่องปอดและหัวใจเทียม
การทำผ่าตัดด้วยวิธีนี้ใช้เครื่องไม้เครื่องมือในการผ่าตัดน้อยลง อาการปอดและไตเสื่อมก็น้อยลง
โอกาสที่จะเกิดอัมพาต อัมพฤกษ์และเลือดออกหลังการผ่าตัดก็น้อยลง คนไข้ฟื้นตัวเร็วขึ้น เช่น
เมื่อทำการผ่าตัดตอน 08.00 น. ประมาณ 17.00-18.00 น.
คนไข้ก็สามารถนั่งกินอาหารเหลวได้ อาการเจ็บหลังผ่าตัดก็น้อยลง นั่นคือจุดดีของวิธีนี้
ส่วนข้อเสียคือการผ่าตัดโดยวิธีนี้จะยากกว่าวิธีทำที่ใช้เครื่องปอดและหัวใจเทียม
เพราะต้องเย็บต่อเส้นเลือดในขณะที่หัวใจเต้นอยู่

ในขณะนี้ศัลยแพทย์ส่วนใหญ่จะเลือกใช้วิธีผ่าตัดที่ใช้ปอดและหัวใจเทียมมากกว่า
และมีแพทย์เพียงส่วนน้อยที่เลือกใช้วิธีการผ่าตัดแบบใหม่นี้
ในอเมริกามีแพทย์ที่ใช้วิธีผ่าตัดแบบนี้ไม่เกิน 300 ราย ในบ้านเราคงจะมีประมาณ 2-3 คน ที่
Minneapolis Heart Institute เราใช้วิธีนี้ไปแล้วประมาณพันกว่าคน
แต่ไม่ได้หมายถึงว่าวิธีนี้จะทำได้กับคนไข้ทุกคน
นอกจากนี้แล้ววิธีนี้จะใช้ได้เฉพาะการผ่าตัดแบบต่อเส้นเลือด
แต่สำหรับการผ่าตัดที่ต้องผ่าเข้าไปในหัวใจ ก็จะต้องใช้เครื่องปอดและหัวใจเทียม

การทำผ่าตัดที่ไม่ใช้เครื่องปอดและหัวใจเทียมนั้นมีผลดีสำหรับคนไข้ทุกคน
ถ้าคนไข้แข็งแรงดีอัตราเสี่ยงและอัตราตายจะพอ ๆ กันกับการทำโดยใช้เครื่องปอดและหัวใจเทียม
พวกนี้มีอัตราเสี่ยงประมาณร้อยละ 1-2 สำหรับคนไข้โรคหัวใจที่มีสุขภาพไม่ค่อยจะดีนัก
และมีโรคแทรกซ้อนก่อนผ่าตัดมาก อัตราเสี่ยงอาจจะเป็นร้อยละ6-7
การใช้วิธีใดวิธีหนึ่งผลก็ไม่ค่อยต่างกัน แต่สำหรับคนไข้โรคหัวใจที่มีโรคแทรกซ้อนมาก ๆ
ก่อนทำผ่าตัด การทำโดยใช้เครื่องปอดและหัวใจเทียมจะมีอัตราเสี่ยงประมาณร้อยละ 29
ถ้าทำโดยไม่ใช้เครื่องปอดและหัวใจเทียมอัตราเสี่ยงจะมีเพียงร้อยละ 9

การผ่าตัดแบบไม่ใช้เครื่องปอดและหัวใจเทียมนี้ร้อยละ 70 ของคนไข้ไม่จำเป็นต้องมีการให้เลือด
การใช้เวลาในห้องผ่าตัดก็น้อยลง ระยะเวลาการใช้เครื่องช่วยหายใจก็สั้นลง การอยู่ใน ICU
หรือโรงพยาบาลก็สั้นลง ค่าใช้จ่ายจะลดลง ผู้ป่วยสามารถกลับไปดำเนินกิจวัตรประจำวันได้เร็วขึ้น
ซึ่งการผ่าตัดหัวใจแบบใหม่นี้ โรงพยาบาลกรุงเทพมีแพทย์ผู้เชี่ยวชาญในการผ่าตัดนี้
พร้อมเครื่องมืออุปกรณ์ทางการแพทย์ครบแล้ว
ข้อพิพาททางกฎหมาย

- บริษัทไม่มีข้อพิพาททางกฎหมายหรือข้อพิพาทกับหน่วยงานอื่นของรัฐ
เอกสารแนบ 3

ข้อมูลอื่น 

- ไม่มี -